Diari Oficial de la Generalitat Valenciana


Sumari del DOGV 4165, del 10-01-2002 (2001/12012)

RESOLUCIÓ de 11 de desembre de 2001, de la Direcció General de l'Esport de la Conselleria de Cultura i Educació, per la qual es convoca la Campanya d'Activitats Nàutiques de la Generalitat Valenciana A La Mar 2002.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12009


Data del document
:   11-12-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * ajuda pública
    * mar
    * oci
    * esport
    * promoció cultural

RESOLUCIÓ de 11 de desembre de 2001, de la Direcció General de l'Esport de la Conselleria de Cultura i Educació, per la qual es convoca la Campanya d'Activitats Nàutiques de la Generalitat Valenciana A La Mar 2002. [2001/12379]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, per la qual cosa incumbix a esta, a través de la Conselleria de Cultura i Educació, l'ordenació, programació i planificació de l'activitat esportiva en la nostra Comunitat per mitjà del foment i promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article 3.i de la qual establix com una línia general d'actuació l'especial atenció als esports relacionats amb la mar, es considera necessària la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la pràctica posseïx la Comunitat Valenciana.
  
El Decret 111/2000, de 18 de juliol, del Govern Valencià, pel qual s'aprova el reglament orgànic i funcional de la Conselleria de Cultura i Educació, atribuïx en l'article 23.1 a la Direcció General de l'Esport la funció de promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en edat escolar.
  
D'acord amb estes competències legals i per tal d'acomplir les línies esmentades, la Generalitat Valenciana a través de la Direcció General de l'Esport organitza anualment des de 1985 campanyes de promoció de les activitats nàutiques esportives.
  
Per això, resolc:
  
Primer
  
Convocar la Campanya d'Activitats Nàutiques de la Generalitat Valenciana A La Mar 2002, dirigida a l'aprenentatge i difusió dels esports nàutics i al coneixement, conservació i respecte del medi ambient, amb especial atenció als jóvens i als grups escolars.
  
Segon
  
Les activitats es realitzaran a les escoles de la mar de Benicàssim i Burriana i a la goleta «Tirant Primer», propietats de la Generalitat Valenciana.
  
Este programa s'estructura en les següents modalitats:
  
Escoles de la Mar Goleta Tirant Primer
  
«Un dia en la mar»
  
«Cap de setmana»
  
«Regata» «Baptisme de mar»
  
«Setmana Santa» «Activitats especials»
  
«Escolar»
  
«Estiu»
  
«Activitats especials»
  
Tercer
  
Aprovar les bases per què es regirà la present convocatòria i que figuren com a annex I a la present resolució.
  
Quart
  
La Generalitat Valenciana es reserva el dret de modificar el programa d'activitats adaptant-lo a la demanda o a l'interés públic, incorporar noves activitats o suspendre alguna de les activitats oferides, si circumstàncies de qualsevol tipus impediren el seu normal desenrotllament.
  
Quint
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Sext
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura i Educació en el termini d'un mes a partir de la publicació en el Diari Oficial de la Generalitat Valenciana.
  
València, 11 de desembre de 2001.- El director general de l'Esport: Gonzalo Morell Noguera.
  
ANNEX I
  
Bases per què es regirà la Campanya d'Activitats Nàutiques de la Generalitat Valenciana A La Mar 2002
  
La Campanya d'Activitats Nàutiques de la Generalitat Valenciana A La Mar 2002 és organitzada per la Direcció General de l'Esport i es realitza en instal·lacions i equipaments de la Generalitat. Estes activitats compten amb la col·laboració de la societat Circuit del Motor i Promoció Esportiva, SA i de l'Institut Valencià de la Joventut.
  
Primera. Normativa general
  
1.1 Condicions de participació
  
Els participants que s'inscriguen, ho faran segons les següents condicions:
  
a) Complir tots els requisits específics de cada modalitat.
  
b) Saber nadar correctament.
  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a l'efecte que es facilitarà al formalitzar la inscripció.
  
d) Els participants, o el professor o persona acompanyant dels grups, seran responsables del bon ús de la instal·lació i del material, i hauran d'abonar el cost dels danys que pogueren produir-se per negligència o mal ús.
  
e) Les escoles de la mar de Benicàssim i Burriana oferixen activitats amb la possibilitat d'internat a l'Alberg Argentina dependent de l'IVAJ en el cas de Benicàssim i a les seues instal·lacions en el cas de Burriana.
  
f) Els participants en la campanya A La Mar 2002 estaran obligats a complir les normatives de règim intern que regixen el funcionament de les instal·lacions i dels equipaments de la Generalitat Valenciana. Així mateix, durant la realització de les activitats es respectaran les normes esmentades, així com les instruccions que el personal (tècnic i de servicis) puga realitzar.
  
g) La responsabilitat dels alumnes menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit segons el model de permís d'eixida que es facilitarà si se sol·licita en formalitzar la inscripció. En la campanya de Caps de Setmana i Especial Regata, els alumnes menors d'edat hauran d'assistir acompanyats del pare, mare, tutor/a o persona degudament autoritzada per ells, que seran responsables del menor a càrrec seu fora del temps d'activitat nàutica.
  
h) La incorporació a l'activitat i la tornada seran a compte dels interessats i pels seus propis mitjans.
  
A la incorporació a l'activitat el participant o si és procedent el responsable de grup, haurà de presentar la següent documentació:
  
\* Acreditació de l'admissió al curs:
  
- Còpia del full d'inscripció
  
- Còpia del justificant de l'ingrés bancari
  
- Fitxa mèdica
  
\* Autorització paterna a menors d'edat.
  
\* Fotocòpia de la cartilla de la Seguretat Social o semblant que cobrisca qualsevol malaltia que puga esdevindre's durant el curs.
  
i) La renúncia a la plaça una vegada concedida no donarà dret a la devolució de la quota, llevat dels casos de força major degudament justificats. Es tindrà dret a la devolució de la quota, amb un recàrrec del 10% de l'import en concepte de gastos de gestió, en els següents supòsits:
  
i.1) Malaltia que impedisca l'assistència a l'activitat. Caldrà aportar un certificat mèdic firmat o un informe hospitalari.
  
i.2) Malaltia greu o mort d'un familiar fins al segon grau de consanguinitat o afinitat. En este cas caldrà adjuntar un certificat oficial degudament omplit i firmat.
  
i.3) Haver trobat treball. En este cas s'haurà de presentar una fotocòpia confrontada del contracte de treball o document equivalent.
  
i.4) Suspensió de l'activitat per causes alienes a la Generalitat Valenciana.
  
i.5) Causes de força major degudament justificades.
  
En el cas dels grups, si concedides les places no es completen del tot, l'entitat sol·licitant perdrà el dret a la devolució del 50% de les quotes de les places no ocupades.
  
La devolució de la quota haurà de sol·licitar-se en el formulari establit, que estarà a disposició dels usuaris a les escoles de la mar i a les seccions d'esports de les corresponents direccions territorials.
  
j) La Generalitat Valenciana es reserva el dret de modificar el programa d'activitats adaptant-lo a la demanda dels interessats, incorporar activitats o suspendre alguna de les activitats oferides si circumstàncies de qualsevol tipus impediren el seu normal desenrotllament, especialment per causes climatològiques.
  
k) En el cas que algun alumne s'inscriguera en un curs sense tindre els coneixements exigits, els responsables tècnics podran inscriure'l en un nivell inferior si pot ser o en cas contrari donar-lo de baixa del curs. En qualsevol cas l'alumne perdrà el dret a la devolució de la quota abonada.
  
1.2 Vestimenta i equip
  
A més de la pròpia per a la vida en allotjament en règim d'internat (quan ho incloga el curs a realitzar), s'haurà de tindre en compte la duració, les característiques del curs i la climatologia del mes o estació en què tinga lloc. Per a l'activitat s'aconsella:
  
- Calçat adequat per a l'activitat a desenrotllar
  
- Pantaló i jupa impermeables (segons època de l'any)
  
- Xandall
  
- Calcetins d'esport
  
- Roba d'abric (segons dates del curs)
  
- Tovalles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
- Guants (rem i planxa)
  
- Pernoctació a la goleta: llençols i/o sac de dormir (segons època de l'any)
  
1.3 Preus
  
La quantia dels servicis serà l'establida pel corresponent decret de preus públics de la Generalitat Valenciana, no obstant això, fins a la seua publicació seran d'aplicació els preus especificats en cada una de les activitats convocades. Sobre els preus i en funció de les edats, tal com s'especifica en els corresponents apartats de l'activitat convocada, s'han aplicat els següents descomptes:
  
a) 30% de descompte per a xiquets i jóvens de 9 a 17 anys.
  
b) 20% de descompte per a jóvens amb edat compresa entre els 18 i 26 anys que siguen titulars del carnet jove de l'Institut Valencià de la Joventut de la Generalitat Valenciana.
  
c) 10% de descompte per a jóvens amb edat compresa entre els 27 i 30 anys que siguen titulars del carnet + 26 de l'Institut Valencià de la Joventut de la Generalitat Valenciana.
  
d) Les entitats organitzadores i col·laboradores de la campanya d'activitats, les dependents de la Generalitat Valenciana, les federacions esportives de la Comunitat Valenciana i els ajuntaments de Benicàssim i Burriana, tindran preus especials reflectits en l'epígraf d'entitat col·laboradora dels quadros de preus.
  
e) Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
f) Els responsables de grups (mestres i professors) disfrutaran de gratuïtat, en funció del que s'indique en la corresponent convocatòria anual de l'activitat.
  
Els preus especificats en cada una de les activitats, inclouen ja el corresponent descompte per grup d'edat, no serà d'aplicació cap descompte addicional.
  
1.4 Centres d'informació
  
Els models de sol·licitud i tota la informació seran facilitats a:
  
Conselleria de Cultura I Educació
  
Direccions Territorials
  
Secció d'Esports
  
- Alacant
  
c/ Jaume Segarra, 6 entresol
  
03978 Alacant
  
tel. 686 08 89 77 fax. 965 93 72 11
  
- Castelló
  
av. Mar, 23
  
12974 Castelló
  
tel. 791 58 01 58 fax 964 35 80 76
  
- València
  
c/ Avellanes, 14 2a G
  
46527 València
  
tel. 534 17 86 79 fax 963 15 45 05
  
Escoles de la Mar
  
- Benicàssim
  
av. Ferrandis Salvador, 49
  
tel. 580 67 07 07 fax 964 30 41 04
  
BURRIANA
  
av. Mediterrani, s/n
  
tel. 332 78 20 64 fax 964 58 70 26
  
Així mateix es facilitarà informació a:
  
Conselleria de Benestar Social
  
Institut Valencià de la Joventut
  
- Alacant
  
pl. Sant Cristòfol, 8 i 10
  
03015 Alacant
  
tel. 47 532 40 19 fax 96 520 02 04
  
etec.lvbcdjmd@ubbd.mud.rx
  
- Castelló
  
c/ Orfebres Santalínea, 2
  
12956 Castelló
  
tel. 68 445 85 35 fax 96 424 66 62
  
flhf.ymtlefrqj@svha.tdx.hi
  
- València
  
c/ Hospital, 11
  
46219 València
  
tel. 28 316 71 18 fax 96 398 59 05
  
bwhsjkhv@udsp.agy.vg
  
Espais Joves
  
- Espai Jove del Baix Vinalopó
  
pl. Reis Catòlics, 10 € 03286 Elx
  
tel. 18 942 71 90/ 96 544 65 40 fax 96 544 81 63
  
espaielx dtrh@bgn.df
  
- Espai Jove de la Safor
  
pl. rei Jaume I, 7 baix - 46234 Gandia
  
tel. 87 734 45 32 fax 96 295 95 28
  
espaigandia\_mwuq@gay.ms
  
- Espai Jove del Baix Segura
  
Casa Casinello
  
c/ Soleres, 6 2a planta - 03268 Orihuela
  
tel. 47 928 39 41 fax 96 530 71 20
  
espaiorihuela\_zcof@txt.lh
  
- Espai Jove del Baix Maestrat
  
c/ J. Fulladosa San, 29 € 12224 Peníscola
  
tel. 86 382 61 64 fax 96 448 17 22
  
espaipeniscola\_xhnv@ptr.lv
  
- Espai Jove La Plana Baixa
  
c/ Cova Santa, 57 € 12087 Vila-real
  
tel. 10 792 47 74 fax 96 453 82 40
  
espaivilareal\_hpge@isx.sb
  
- Espai Jove de l'Alcoià
  
pl. Xiques, 3 - 03335 Alcoi
  
tel. 46 802 19 11 fax 96 553 71 78
  
espaialcoi\_hnpb@ael.sv
  
- Espai Jove del Camp de Túria
  
c/ Andoval, 2 - 46761 Llíria
  
tel. 41 504 48 55 fax 96 279 04 46
  
espailliria\_sfgl@fyt.wi
  
- Espai Jove de la Costera
  
c/ Montcada, 14 € 46250 Xàtiva
  
tel. 48 571 95 55 fax 96 227 43 42
  
espaixativa\_fogk@sze.ot
  
- Espai Jove La Plana Utiel-Requena
  
Edifici Prop, av. Arrabal, 9 - 46273 Requena
  
tel. 04 337 27 67 fax 96 233 97 02
  
espairequena\_xqvd@gtg.rr
  
1.5 Participants
  
Els participants en les activitats de la campanya A La Mar 2002 podran inscriure's individualment o com a grup.
  
1.5.1 Individuals
  
Totes les persones interessades que complisquen les condicions de participació i els requisits de l'activitat proposada (edat mínima, etc.).
  
1.5.2 Participació de grups
  
S'entendran com a tals les inscripcions que es realitzen davall la responsabilitat d'una persona física o jurídica que represente agrupacions, clubs, societats o administracions, sempre que la representació estiga adequadament acreditada.
  
Les activitats dirigides a grups hauran de comptar durant el desenrotllament amb un o diversos responsables. Després de finalitzar, les activitats alternatives, seguretat i control del grup seran responsabilitat d'estes persones.
  
Per a facilitar la labor dels responsables de grup es concediran gratuïtats que seran específiques per a les distintes activitats i en relació amb les inscripcions efectuades, el nombre de gratuïtats serà l'establit en la base 2 de la present resolució.
  
1.6 Inscripcions
  
Podran realitzar-se a partir de l'endemà de la publicació de la present resolució al Diari Oficial de la Generalitat Valenciana. Les inscripcions es formalitzaran en impresos oficials de la Generalitat Valenciana, degudament omplits amb totes les dades sol·licitades, i es presentaran en els llocs que s'especifica en cada campanya. Per a activitats de més d'un dia de duració serà imprescindible la presentació de la fitxa d'informació sanitària en què es declare que l'interessat no patix malalties que impedisquen o limiten la pràctica esportiva.
  
A aquelles persones que per falta de dades en la sol·licitud no puguen ser incloses en el procés informàtic d'adjudicació, els serà comunicada esta incidència per escrit i amb justificant de recepció i tindran un termini d'esmena de deu dies naturals des del moment de la recepció del comunicat. En el cas de no complir este requisit en el termini establit, quedaran excloses.
  
1.7 Admissió
  
Els interessats hauran de presentar al lloc on es va realitzar l'adjudicació el resguard de l'ingrés bancari pel total (o 50% en el cas de grup) de la quota corresponent al curs contractat, segons normativa específica que es detalla per a cada activitat. En el justificant d'ingrés haurà de figurar el nom i cognoms del participant o el nom de l'entitat en el cas de tractar-se d'un grup, així com la data del curs a realitzar.
  
1.8 Assegurances
  
Tots els participants estaran coberts durant el temps de l'activitat per una pòlissa d'assegurança d'accidents i de responsabilitat civil.
  
Segona. Activitats de les Escoles de la Mar de Benicàssim i Burriana
  
UN DIA EN LA MAR. Dirigit a grups escolars
  
Les inscripcions es podran presentar fins a 5 dies naturals abans del començament del curs en l'escola sol·licitada i hi haurà 48 hores per a efectuar el pagament de la quota d'inscripció.
  
Els grups podran sol·licitar tants dies com estimen oportú.
  
Lloc: Escoles de la Mar de Benicàssim i Burriana
  
Edats mínimes: nascuts en 1993 i anteriors
  
Places: Benicàssim: màxim 40 places, mínim 20 places
  
 Burriana: màxim 60 places, mínim 25 places
  
Duració: 1 dia
  
Dates: de dilluns a divendres del 4 de febrer al 27 de març (ampliable a octubre, novembre i desembre, segons demanda)
  
Incorporació: 10:00 hores
  
Final d'activitat: 17:00 hores
  
preu en euros
  
per persona i dia adults carnet + 26 carnet jove edat de 9 a 17 anys
  
un dia en la mar 12,55 11,30 10,04 8,79
  
Gratuïtats: 2
  
Servicis inclosos: activitat
  
Nota: aquells grups que ho sol·liciten podran contractar l'esmorzar abonant 6 euros per persona.
  
CAP DE SETMANA. Individual i grups
  
Les inscripcions es podran presentar fins a les 14 hores del dilluns anterior a la data d'iniciació del curs i hi haurà 48 hores per a efectuar i justificar el pagament de la quota d'inscripció, segons es regula en la normativa general en els apartats que corresponguen.
  
Lloc: Escola de la Mar de Burriana
  
Edats mínimes: nascuts en 1986 i anteriors
  
Places: Burriana: 50 places (1) v. taula adjunta
  
 inscripció mínima 5 alumnes per modalitat
  
Duració: 4 dies (dos caps de setmana consecutius)
  
Incorporació: dissabte a les 10:00 hores
  
Final d'activitat: diumenge a les 14:00 hores aproximadament
  
Preu en euros per
  
persona i curs adults carnet + 26 carnet jove edat de 9 a 17 anys
  
Caps de setmana
  
(interns) 125,40 112,86 100,32 87,78
  
Caps de setmana
  
(externs) 66,89 60,20 53,51 46,82
  
Servicis inclosos: Interns: activitat, manutenció (pensió completa del dissabte i desdejuni del diumenge) i allotjament (habitació doble)
  
 Externs: activitat i esmorzar del dissabte
  
(1) places disponibles
  
Activitat Nivell Places Embarcació
  
Vela 1 20 embarcació col·lectiva
  
Vela 2 i 3 20 420
  
Piragüisme Iniciació 10 k 1
  
curs dates
  
CS1 dies 6, 7 13 i 14 d'abril
  
CS2 dies 20, 21, 27 i 28 d'abril
  
CS3 dies 4, 5 11 i 12 de maig
  
CS4 dies 18, 19, 25 i 26 de maig
  
CS5 dies 1,2, 8 i 9 de juny
  
CS6 dies 21,22,28 i 29 de setembre
  
CS7 dies 5,6,12 i 13 d'octubre
  
CS8 dies 19,20, 26 i 27 d'octubre
  
CS9 dies 2,3, 9 i 10 de novembre
  
CS10 dies 16,17,23 i 24 de novembre
  
REGATA. Dirigida a grups de regatistes federats
  
Les inscripcions es podran presentar fins a les 14 hores del dilluns anterior a la data d'iniciació del curs i hi haurà 48 hores per a efectuar i justificar el pagament de la quota d'inscripció, segons es regula en la normativa general en els apartats que corresponguen.
  
Lloc: Escoles de la Mar de Benicàssim i Burriana
  
Edats mínimes: nascuts en 1990 i anteriors
  
Places: Benicàssim: 20 places
  
 Burriana: 40 places (1) v. taula adjunta
  
 inscripció mínima 6 alumnes per modalitat
  
Duració: 4 dies (dos caps de setmana consecutius)
  
Incorporació: dissabte a les 10:00 hores
  
Final d'activitat: diumenge a les 14:00 hores aproximadament
  
Preu en euros per
  
persona i curs Adults Carnet + 26 Carnet jove Edat de 9 a 17 anys
  
Caps de setmana
  
(interns) 125,40 112,86 100,32 87,78
  
Caps de setmana
  
(externs) 66,89 60,20 53,51 46,82
  
Servicis inclosos: Interns: activitat, manutenció (pensió completa del dissabte i desdejuni del diumenge) i allotjament (habitació col·lectiva a Benicàssim i doble a Burriana)
  
 Externs: activitat i esmorzar del dissabte
  
(1) Places disponibles
  
Modalitat Nivell Benicàssim Burriana embarcació
  
Vela infantil Regata 10 20 L'Equipe
  
Vela lleugera Regata 10 20 420
  
curs dates
  
ER1 dies 6, 7 13 i 14 d'abril
  
ER2 dies 20, 21, 27 i 28 d'abril
  
ER3 dies 4, 5 11 i 12 de maig
  
ER4 dies 18, 19, 25 i 26 de maig
  
ER5 dies 1,2, 8 i 9 de juny
  
ER6 dies 21,22,28 i 29 de setembre
  
ER7 dies 5,6,12 i 13 d'octubre
  
ER8 dies 19,20, 26 i 27 d'octubre
  
ER9 dies 2,3, 9 i 10 de novembre
  
ER10 dies 16,17,23 i 24 de novembre
  
ESCOLAR. Dirigida a grups organitzats
  
Les inscripcions es podran presentar fins a 7 dies naturals abans del començament de l'activitat. Els centres podran reservar totes les places disponibles que estimen oportú. Per a això serà condició imprescindible abonar el 50% del total de la quota en un termini màxim de 7 dies naturals després de formalitzar la inscripció en concepte de reserva de plaça, el 50% restant haurà de ser abonat 7 dies naturals abans del començament de l'activitat. Si no es fa així el centre perdrà l'import corresponent a la quantia de l'ingrés de les places reservades. En cas de no completar la totalitat de les places reservades, s'aplicarà la normativa general, apartat i).
  
Lloc: Escoles de la Mar de Benicàssim i Burriana
  
Edats mínimes: nascuts en 1992 i anteriors
  
Places: Benicàssim: 40 places
  
 Burriana: 60 places
  
Duració: 5 dies
  
Incorporació: dilluns a les 10:00 hores
  
Final d'activitat: divendres a les 17:00 hores aproximadament
  
Preu en euros per
  
persona i curs Adults Carnet + 26 Carnet jove Edat de 9 a 17 anys
  
Campanya escolar
  
(interns) 133,76 120,38 107,01 93,63
  
Campanya escolar
  
(externs) 79,42 71,48 63,54 55,59
  
Gratuïtats: 1 per cada 15 places
  
Servicis inclosos: Enterns: activitat, manutenció (pensió completa) i allotjament (habitació col·lectiva a Benicàssim i doble a Burriana)
  
 Externs: activitat i esmorzar
  
Fates disponibles
  
Benicàssim
  
ES1. Del 8 al 12 d'abril
  
ES2. Del 15 al 19 d'abril
  
ES3. Del 22 al 26 d'abril
  
ES4. Del 29 abril al 3 de maig
  
ES5. Del 6 al 10 de maig
  
ES6. Del 13 al 17 de maig
  
ES7. Del 20 al 24 de maig
  
ES8. Del 27 al 31 de maig
  
ES9. Del 3 al 7 de juny
  
ES10. Del 10 al 14 de juny
  
ES11. Del 17 al 21 de juny
  
ES12. Del 30/9 al 4/10
  
ES13. Del 7 a l'11 d'octubre
  
ES14. Del 14 al 18 d'octubre
  
ES15. Del 21 al 25 d'octubre
  
ES16. Del 28/10 a l'1/11
  
ES17. Del 4 al 8 de novembre
  
ES18. De l'11 al 15 de novembre
  
ES19. Del 18 al 22 de novembre
  
ES20. Del 25 al 29 de novembre
  
Burriana
  
ES1. Del 8 al 12 d'abril
  
ES2. Del 15 al 19 d'abril
  
ES3. Del 22 al 26 d'abril
  
ES4. Del 29 abril al 3 de maig
  
ES5. Del 6 al 10 de maig
  
ES6. Del 13 al 17 de maig
  
ES7. Del 20 al 24 de maig
  
ES8. Del 27 al 31 de maig
  
ES9. Del 3 al 7 de juny
  
ES10. Del 10 al 14 de juny
  
ES11. Del 17 al 21 de juny
  
ES12. Del 30/9 al 4/10
  
ES13. Del 7 a l'11 d'octubre
  
ES14. Del 14 al 18 d'octubre
  
ES15. Del 21 al 25 d'octubre
  
ES16. Del 28/10 a l'1/11
  
ES17. Del 4 al 8 de novembre
  
ES18 de l'11 al 15 de novembre
  
ES19. Del 18 al 22 de novembre
  
ES20. Del 25 al 29 de novembre
  
SETMANA SANTA. Dirigida a grups organitzats
  
Les inscripcions s'hauran de realitzar almenys 7 dies abans del començament, després de la consulta a l'escola de la mar sol·licitada.
  
S'ofererix la possibilitat de realitzar una activitat esportiva ajustada a les necessitats i objectius del grup sol·licitant i en funció de les possibilitats materials i de personal de les escoles de la mar i segons les següents condicions:
  
Lloc: Escoles de la Mar de Benicàssim i Burriana
  
Edats mínimes: Nascuts en 1986 i anteriors
  
Places: Benicàssim: 15 mínim i 30 màxim
  
 Burriana: 20 mínim i 40 màxim
  
Duració: mínim 2 dies
  
Incorporació: A elecció del grup
  
Final d'activitat: A elecció del grup
  
Preu en euros per
  
persona i dia Adults Carnet + 26 Carnet jove Edat de 9 a 17 anys
  
Setmana santa 42,63 38,37 34,10 29,84
  
Servicis inclosos: Activitat, manutenció (pensió completa) i allotjament (habitació col·lectiva a Benicàssim i doble a Burriana)
  
Dates disponibles: Del 29 de març al 5 d'abril
  
\* Els menors d'edat hauran d'assistir acompanyats del pare/mare o persona degudament autoritzada per ells.
  
ESTIU. Individual, nascuts abans del 23.06.1993
  
Les sol·licituds hauran de presentar-se en les direccions territorials de Cultura i Educació (Secció d'Esports). El termini de presentació s'iniciarà el dia 04.02.2002 i finalitzarà el dia 19.04.2002 a les 14 hores. Els interessats podran presentar una sola sol·licitud, a la qual s'assignarà un número per rigorós orde d'entrada. Finalitzat el termini d'admissió de les sol·licituds, en el cas que es detecten irregularitats en alguna, es procedirà conforme al punt 1.6 de les presents bases.
  
Una vegada conclosos tots els terminis de comunicació, el dia 25.04.2002 a les 12 hores i en les direccions territorials de Cultura i Educació d'Alacant, Castelló i València se celebrarà en acte públic el sorteig per què quedarà establit el número de sol·licitud a partir del qual s'adjudicaran les places de les Escoles de la Mar de Benicàssim i Burriana, atenent les preferències reflectides en cada sol·licitud.
  
A partir de l'endemà del sorteig s'elaboraran unes llistes, que quedaran exposades als taulers d'anuncis on es van presentar les sol·licituds, en què els interessats podran comprovar el dia i l'hora que hauran de presentar-se per a formalitzar la reserva definitiva. Una vegada realitzada, hauran d'ingressar la quota establida presentant en el termini màxim de 48 hores el justificant de pagament en el lloc on s'haja formalitzat la inscripció, en cas contrari s'entendrà que renuncien i perdran el dret a la plaça.
  
Una vegada finalitzada la formalització de les places concedides inicialment, s'obrirà un nou termini d'accés directe per a adjudicar les places vacants.
  
Lloc: Escoles de la Mar de Benicàssim i Burriana
  
Edats mínimes: Nascuts abans del 23.06.1993
  
Places: (1) Benicàssim: 70 places
  
 Burriana: 92 places
  
Duració: 5 dies
  
Incorporació: Diumenges de 20:00 a 21:00 hores (externs el dilluns a les 9:30 h)
  
Final d'activitat: Divendres a les 17:30 h aproximadament
  
Preu en euros per
  
persona i curs Adults Carnet + 26 Carnet jove Edat de 9 a 17 anys
  
Campanya estiu
  
(interns) 183,92 165,53 147,14 128,74
  
Campanya estiu
  
(externs) 125,40 112,86 100,32 87,78
  
Servicis inclosos: Interns: activitat, manutenció (pensió completa excepte sopar del diumenge) i allotjament (habitació col·lectiva a Benicàssim i doble a Burriana)
  
 Externs: activitat i esmorzar
  
(1) Segons programació específica setmanal. Les modalitats de vela lleugera, planxa i rem, podran ser sol·licitades únicament pels nascuts abans del 23.06.1987. Les places de nivell 1 podran ser sol·licitades a partir dels nascuts abans del 22.06.1993, sense límit d'edat.
  
Activitats especials
  
Es podran sol·licitar tot tipus d'activitats en les instal·lacions de les escoles de la mar sempre que siguen compatibles amb les activitats prèviament organitzades i amb l'ús per al qual estan preparades les escoles. Per a això caldrà sol·licitar per escrit l'ús de les instal·lacions, exposant els fins de l'activitat plantejada.
  
Les sol·licituds seran estudiades i concedides si hi ha disponibilitat i viabilitat tècnica i per rigorós orde de sol·licitud
  
Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
Seran d'aplicació les següents quotes:
  
Allotjament i restauració Escola de la Mar de Burriana
  
Preu en euros per Entitat Altres entitats
  
persona i servici col·laboradora (1) i particulars
  
Pensió completa 23,41 27,59
  
Mitja pensió 17,55 20,9
  
Allotjament i desdejuni 11,7 14,21
  
Allotjament 9,19 10,87
  
Dinar o sopar 6,27 7,32
  
Desdejuni 2,09 2,76
  
Ús d'instal·lacions Escola de la Mar de Burriana
  
Preu en euros per servici Entitat Altres entitats i
  
 col·laboradora (1) i particulars
  
utilització aula/dia 0 41,8
  
Lloguer material nàutic escoles de la mar
  
Preu en euros per servici matí
  
(v. condicions lloguer) o vesprada dia complet
  
Piragües o iols dobles 19,5 32,5
  
Piragua individual 13 23,4
  
Planxa de vela 15,6 26
  
Embarcació individual 15,6 26
  
Embarcació doble 26 39
  
Embarcació col·lectiva 39 52
  
Condicions de lloguer del material nàutic
  
L'horari d'utilització del material serà: jornada de matí (màxim 4 hores), jornada de vesprada (màxim 4 hores), dia complet (màxim 8 hores). Les embarcacions seran utilitzades per 1 o 2 tripulants segons la tipologia, excepte les col·lectives que podran ser utilitzades per un màxim 4 tripulants. Es podrà exigir experiència en el maneig de les embarcacions a llogar. En el lloguer de qualsevol tipus d'embarcació s'inclou el jupetí salvavides.
  
(1) base 1.3.d
  
Tercera. Activitats en la goleta Tirant Primer
  
BAPTISME DE MAR
  
Participants: Grups de xiquets i jóvens entre 9 i 26 anys d'edat
  
Període de l'any: Mesos de març a novembre, de dilluns a dijous
  
Sol·licituds: Caldrà especificar la província des de la qual es pretén realitzar l'activitat i el mes sol·licitat (es concedirà en funció de la programació general d'activitats de la goleta)
  
Places: 22 + 2 responsables, mínim: 18 + 2 responsables
  
Activitat: Navegació d'un dia de duració
  
Incorporació: De 9 a 10 h
  
Desembarcament: A les 17 h aproximadament
  
Preu: 15,05 euros/persona
  
Gratuïtats: 1 per cada 9 places
  
Servicis inclosos: Activitat
  
Activitats especials
  
Les activitats de la goleta van dirigides a entitats degudament legalitzades, com ara clubs esportius, federacions esportives, centres d'ensenyança, administracions publiques, etc., els altres grups només seran atesos després de l'estudi i autorització de l'activitat pel responsable de la Direcció General de l'Esport que es determine.
  
Es podran sol·licitar tot tipus d'activitats a bord de la goleta, exposant els fins de l'activitat plantejada i el nombre de persones participants. Les sol·licituds es podran concedir en funció de la viabilitat tècnica i la disponibilitat en el calendari d'activitats.
  
Seran d'aplicació les següents quotes:
  
Goleta Tirant Primer
  
Preu en euros Entitat Altres
  
per activitat col·laboradora (1) entitats
  
Navegació de 9 a 17 hores 627 752,40
  
Navegació i pernoctació a bord 836 1.086,81
  
Cap de setmana o 2 dies amb pernoctació 1.672 2.090,02
  
Tres dies consecutius amb pernoctació 2.341 2.758,82
  
Activitat de més de 3 dies c/p x dia 711 836
  
Activitats emblemàtiques i
  
col·laboració en regates oficials gratuït gratuït
  
(1) base 1.3.d